इस समय दुनिया के तमाम गरीब देश कुपोषण की समस्या का सामना कर रहे हैं। संयुक्त राष्ट्र ने इस समस्या के अंत के लिए जो डेडलाइन (वर्ष 2015) तय की थी वह निकल चुकी है लेकिन समस्या अभी भी बनी हई है। विशेषज्ञों का मानना है कि अपने देश में इस लक्ष्य को हासिल करने में अभी लगभग चौथाई सदी यानी 25 साल से भी ज्यादा का समय लगेगा। तेजी से विकास कर रहे चीन को देख कर हम भले ही ईर्ष्या या कुंठा पाल लें, लेकिन हमें उस देश से सीखना चाहिए कि उसने अपने यहां कुपोषण खत्म करने का काम संयुक्त राष्ट्र की तय समय सीमा से पहले ही कैसे पूरा कर लिया।